b'\n_START_ARTICLE_\nProsjektledelse\n_START_PARAGRAPH_\nProsjektledelse er en disiplin som dreier seg om \xc3\xa5 initiere, planlegge, gjennomf\xc3\xb8re, kontrollere og avslutte et arbeid utf\xc3\xb8rt av et team av prosjektdeltakere for \xc3\xa5 oppn\xc3\xa5 bestemte m\xc3\xa5l og suksesskriterier. Et prosjekt er avgrenset i tid, og vil vanligvis ha begrensninger av \xc3\xb8konomisk og personellmessig art._NEWLINE_Prosjektarbeid skiller seg fra normal drift, som handler om \xc3\xa5 produsere de varer eller tjenester som organisasjonen er etablert for \xc3\xa5 produsere. Fordi prosjektarbeid er s\xc3\xa5 forskjellig fra normal drift er det ogs\xc3\xa5 s\xc3\xa6rskilte krav til ledelsen av prosjekter._NEWLINE_Prosjekter brukes ofte for \xc3\xa5 innf\xc3\xb8re nye systeml\xc3\xb8sninger og arbeidsformer, utvikle nye produkter, osv. Slike oppgaver er ikke innenfor rammen av den vanlige driften i virksomheten, men kan brukes til \xc3\xa5 etablere det som blir den nye hverdagen for virksomheten og de ansatte.'